text: Slog pige og malede på hest
  02 september 2015 kl. 16.17
  En 16-årig efterskoleelev slog pige og malede på efterskolens hest. Seks dagbøder á 500 kroner, lød dommen på.
  En efterskole i Tønder har haft problemer med en 16-årig elev fra Aabenraa på skolen. Drengen stod onsdag tiltalt ved Retten i Sønderborg for at have tildelt en pige flere slag i hovedet med en knytnæve og for at have malet med en pind på en af efterskolens heste. Det skriver JydskeVestkysten.
  Drengen blev dømt for et knytnæveslag og et skub mod den jævnaldrende pige. Derudover blev drengen også dømt for hærværk mod en bænk og for at male på hesten. Det kostede drengen seks dagbøder á 500 kroner.
  